laion/Wikipedia-Exotic huggingface dataset:
רק אתמול נולדה (סרט, 1993)

רק אתמול נולדה (באנגלית: Born Yesterday) הוא סרט קולנוע משנת 1993, חידוש לסרט בעל אותו השם משנת 1950 המבוסס על המחזה "רק אתמול נולדה". הארי ברוק הוא מיליונר אשר מגיע לוושינגטון יחד עם חברתו בילי. בילי לא מכירה את השיח הפוליטי הנהוג בוושינגטון, ומוצאת את עצמה מובכת מספר פעמים. הארי נבוך מהתנהגותה, אבל אינו רוצה להפרד ממנה. הארי החתים את בילי על מסמכים המעניקים לה שליטה בעסקיו, ללא ידיעתה. כך הוא בעצם מגן על עסקיו מפני חובות שיצבור. הוא טוען כי אינו רוצה לשלוח את בילי חזרה בגלל שכל החברות שלו על שמה, אבל בסופו של דבר מודה שהוא פשוט זקוק לה לצדו. הארי שוכר את שירותיו של עיתונאי בשם פול ורול תמורת 500 דולר ליום על מנת שישמש לה כמורה וכמנטור. הוא מקווה שאחרי כמה שעורים היא תוכל לשוחח עם אנשים מבלי להתבלבל. פול מלמד את בילי כיצד ללמוד ואיך לחוות תרבות. הם קוראים יחד את "דמוקרטיה באמריקה". בנוסף מלמד אותה פול שאנשים לא יותר חכמים ממנה אלא יודעים להסתיר את בורותם. בין פול ובילי נוצר קשר רומנטי, אך הם לא מממשים אותו. הארי שעוקב מהצד בתוצאות החינוך של פול בהתחלה מתפלא ושמח. בהמשך הוא מתחיל לחשוש שבילי מתחילה להבין יותר משחשב שתבין. רגע השיא של תהליך זה מגיע כאשר באירוע חברתי מתברר שהיא בקיאה בחוקת ארצות הברית יותר מהסנאטורים שנמצאים באירוע. היא מסבירה שהיא למדה את סדר התיקונים לחוקה בעל פה בעזרת שיר (בדומה לחד גדיא, כל בית בשיר כולל את כל הבתים הקודמים). בעקבות כך הארי מתחיל להרגיש נבוך בנוכחותה. במקביל ללימודים של בילי מבין פול, עיתונאי במקצועו, שהארי מעורב בעסקים לא כשרים בקשרי הון שלטון. בין היתר הוא מגלה שהארי משוחח עם שישה סנאטורים. הוא חולק את הפתעתו עם בילי, אך היא לא מבינה מה הבעיה. ככל שהיא לומדת יותר, כך היא מתחילה להבין מדוע פול הופתע כל כך. בילי מחליטה לברר על מה היא חותמת כל פעם שהארי מעביר אליה מסמכים, והארי דורש ממנה לחתום בלי לשאול. היא מסרבת והארי מכה אותה. בילי חותמת וכשהארי לא מסתכל היא שורפת את המסמכים ועוזבת את הבית. הארי הבין שהוא עשה טעות. הוא חושב שכנראה בילי כועסת עליו כיוון שהרבה זמן הם ביחד והוא לא מציע לה נישואים. כיוון שהוא לא רוצה לאבד אותה הוא מחליט להציע לה להנשא לו. בילי ופול הולכים למשרד של הארי שם הם מגלים את המסמכים עליהם חתמה. במסמכים רשומה בילי כבעלת כל הנכסים של הארי (על מנת להסתיר את קשרי העסקים של הארי) וועותקים ממסמכי השוחד שהארי שילם לסנאטורים. פול בורח מהמשרד עם המסמכים המרשיעים (כדי שהארי לא יתפוס אותו) ובמהלך הבריחה הוא מציע לבילי נישואין. בילי לא בטוחה כיצד לענות. היא אוהבת את פול אבל לא רוצה להרוס את הארי. לאחר שפול עוזב היא פוגשת את הארי שמציע לה נישואין גם הוא והיא מסרבת להצעתו. בילי אומרת להארי שהיא עוזבת אותו ולוקחת איתה את כל הנכסים שרשומים על שמה. היא מציעה לו שבינתיים כדאי שהוא יתחנך כמו שהיא התחנכה והיא מוכנה להחזיר לו את הנכסים "אחד בשנה". הסרט מסתיים כשבילי מקבלת את הצעת הנישואין של פול והם עוזבים יחדיו. הארי - ג'ון גודמן בילי - מלאני גריפית' פול - דון ג'ונסון את תפקיד בילי ופול שמתאהבים במהלך הסרט גילמו מלאני גריפית' ודון ג'ונסון שהיו זוג נשוי בחיים האמיתיים. "רק אתמול נולדה", במסד הנתונים הקולנועיים IMDb (באנגלית) "רק אתמול נולדה", באתר נטפליקס "רק אתמול נולדה", באתר AllMovie (באנגלית) "רק אתמול נולדה", באתר Rotten Tomatoes (באנגלית) "רק אתמול נולדה", באתר Box Office Mojo (באנגלית) "רק אתמול נולדה", באתר אידיבי "רק אתמול נולדה", במסד הנתונים הקולנועיים KinoPoisk (ברוסית) דליה שלף, סרטים חדשים / "רק אתמול נולדה", חדשות, 20 במאי 1993
טאהא באקר

טאהא באקר (בערבית: طه باقر, תעתיק מדויק: טה באקר; ‏ 1912‏ - 28 בפברואר 1984) היה ארכאולוג, בלשן והיסטוריון עיראקי, שכיהן גם כאוצר המוזיאון הלאומי של עיראק. באקר נולד בשנת 1912 באל-חלה (Al-Hillah), עיר מודרנית השוכנת ליד האתר הארכאולגי של העיר העתיקה בבל. הוא למד ארכאולוגיה בארצות הברית במכון האוריינטלי של אוניברסיטת שיקגו, שם סיים תואר ראשון ושני בשנת 1938. באקר היה מהארכאולוגים הידועים של עיראק. בין עבודותיו: התרגום של עלילות גילגמש מאכדית לערבית, פיענוח לוחות מתמטיים שומריות-אכדיות, גילוי חוקי אשנונה - החוקים הקדומים ביותר שנמצאו בעולם התרבות השמית, וחפירותיו בערי בבל ושומר, כולל הערים דור-כוריגלזו ושדופום (Tell Harmal) ליד בגדאד. באקר שלט בערבית, ארמית, אכדית ושומרית, אנגלית צרפתית וגרמנית. בין השנים 1938–1958 עבד בתפקידים שונים במחלקת העתיקות והמורשת של עיראק ובין השנים 1941–1978 הרצה באוניברסיטת בגדאד. הנושאים בהם עסק היו היסטוריה של העת העתיקה וכן שומרית ואכדית. בתפקידיו השונים באוניברסיטה היה בחבר המנהלים של האוניברסיטה וכיהן גם כסגן נשיא האוניברסיטה. כיהן גם כפרופסור ב-"Baghdad University College of Arts". היה חבר וסגן נשיא של האקדמיה העיראקית למדעים. מדיה וקבצים בנושא טאהא באקר בוויקישיתוף ערך זה הוא קצרמר בנושא ארכאולוגיה ובנושא אישים. אתם מוזמנים לתרום לוויקיפדיה ולהרחיב אותו.
רק אתמול נולדה

האם התכוונתם ל... רק אתמול נולדה (מחזה) – מחזה משנת 1946 רק אתמול נולדה (סרט, 1993) – סרט משנת 1993 רק אתמול נולדה (סרט, 1950) – סרט משנת 1950
עצמים קונצנטריים

עצמים קונצנטריים הם עצמים בעלי מרכז משותף (קונצנטריות היא מחזור, חוג בתוך חוג), עצמים אלה עשויים להיות דומים זה לזה (למשל: סדרה של מעגלים קונצנטריים), או שונים זה מזה, אך בכל זאת בעלי מרכז משותף (למשל: סדרה של מצולעים משוכללים החסומים כולם במעגל נתון). במישור עצמים קונצנטריים אינם חופפים, אך במרחב תלת-ממדי ייתכנו עצמים דו-ממדיים קונצנטריים וחופפים (למשל: אוסף מעגלים העוברים דרך הקוטב הצפוני והקוטב הדרומי - לכולם מרכז משותף, שהוא מרכז כדור הארץ). פגיעת אבן במאגר מים יוצרת גלי רוחב, הנראים כמעגלים קונצנטריים שמרכזם הוא מקום פגיעת האבן במים. מעגלים קונצנטריים מופיעים בסמליהם של חילות אוויר רבים, ובהם חיל האוויר הצרפתי וחיל האוויר המלכותי. בלוח התמרורים הישראלי מצוין מרכז העיר או האזור בסמל שבו מעגלים קונצנטריים אחדים. סמל תנועת סובוד מורכב משבעה מעגלים קונצנטריים, חתוכים לשבע גזרות. התוספות במסכת סוכה מציגים שיטה לחישוב שטח העיגול: בתוך המעגל יוצרים בחוטים סדרה של מעגלים קונצנטריים, ממרכז העיגול ועד שפתו. את סדרת המעגלים חותכים ברדיוס שלו. ייווצרו לנו חוטים רבים, כאשר הראשון הוא הכי ארוך, וכל אחד ואחד פוחת אורכו מעט מקודמו. לאחר יישור החוטים נוצר משולש שווה-שוקיים. את המשולש חותכים מהקודקוד לבסיס, ואת שני המשולשים שנוצרים הופכים ויוצרים מהם מלבן. שטח המלבן (אורך כפול רוחב) הוא שטח העיגול. למעשה הנוסחה לחישוב השטח המוצגת כאן היא היקף כפול רדיוס חלקי שתיים. השיטה המוצגת בתוספות היא שיטתו של רבי אברהם בר חייא. עצמים קונצנטריים מופיעים גם בגאולוגיה כדוגמה נמנה את: פסי הזרימה שהם פסים המופיעים על סלעים ונראים לאחר ביקועם, דייק שהוא סלע מגמטי שנוצר לאחר חדירת מגמה לשכבת הליתוספירה וים הגשמים שהוא מישור בזלת גדול על הירח. מטרופולין. צ'וגה זנביל. רובע התעלות מהמאה ה-17 באמסטרדם. נווה שאנן (תל אביב). בצל. בננה. גזעול. מדיה וקבצים בנושא עצמים קונצנטריים בוויקישיתוף עצמים קונצנטריים, באתר MathWorld (באנגלית) לוח התמרורים, באתר של משרד התחבורה, עמ' 72 תלמוד בבלי, מסכת סוכה, דף ח', עמוד א'
רשת (מכשיר)

רשת, בשימושה העיקרי, היא אריג בעל חורים בגודל מסוים, בעל שימושים רבים בתעשייה, בחקלאות ועוד. ישנן מספר סיבות עיקריות לשימוש ברשת. האחת, מתן אפשרות לעצמים בגודלם קטן מגודל החורים לעבור דרכם תוך השארת חלקים שאינם מסוגלים לעבור בחורים מפאת גודלם בצידה השני שלי הרשת. קרי, זהו סוג של מיון בסיסי. לדוגמה, רשת לדיג דגי טונה מאפשרת לדגים קטנים יותר לעבור מבעד לחריריה, ואילו דגי הטונה נלכדים בה. סיבה שנייה היא היתרון הכלכלי של שימוש בפחות חומר גלם מאשר חומר אטום בעל אותו השטח (למשל בניית גדר במקום בניית קיר). סיבה שלישית היא הצורך לראות מה מתרחש בעברה השני של הרשת. לדוגמה, רשת שער במשחק כדורגל מאפשרת לקהל הצופים לראות מה מתרחש בעברה השני. רשת מחומר קשיח יכולה לשמש כגדר. רשת דיג משמשת דייגים לדיג. מינים מסוימים של עכבישים אורגים רשת על מנת לצוד טרף. מסננת היא רשת המשמשת למיון חלקיקים לפי גודל. במשחקי ספורט כגון כדורגל, ביליארד או כדורסל יש שימוש ברשת על מנת לבלום את הכדור. כילה - רשת המונעת מעבר יתושים וחרקים אחרים דרכה. מדיה וקבצים בנושא רשת בוויקישיתוף
יוספוארטיגסיה

יוספוארטיגסיה (שם מדעי: Josephoartigasia) הוא סוג של מכרסם נכחד ממשפחת דינומיסיים ומתת-הסדרה דמויי קביה והמכרסם הגדול ביותר שהתקיים אי-פעם. הוא חי לפני כ-2 עד 4 מיליון שנה, בתקופת הפליוקן עד תקופת הפליסטוקן בדרום אמריקה, יבשת שבה קרוביו הפקרנה והקפיבארה נפוצים עד היום. הוא התגלה לראשונה באורוגוואי ותואר ב-2007. הוא נקרא על שם המצביא האורוגוואי חוסה חרוואסיו ארטיגס (José Artigas). משקלו הממוצע של היוספוארטיגסיה היה 1,000 ק"ג, אורכו 3 מטרים וגובהו 1.5 מטרים (אם כי ייתכן שהתקיימו גם פרטים גדולים יותר). היוספוארטיגסיה התקיים על צמחייה וירקות רכים, וחי בשפכי נהרות ובדלתה. הוא החליף את קרובו המכרסם הענק פוברומיס, שהגיע למשקל של כ-700 ק"ג (אם כי ההערכות אינן מדויקות). מדיה וקבצים בנושא יוספוארטיגסיה בוויקישיתוף יוספוארטיגסיה, באתר GBIF (באנגלית) Biggest rodent 'fought with teeth' like tusks מאתר ה-BBC ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
נפת צאגרי

נפת צָאגֶרִי (בגאורגית: ცაგერის მუნიციპალიტეტი, מילולית: צָאגֶרִיס מוניציפליטי) היא נפה בדרום-מערב מחוז רצ'ה-לצ'חומי וסוואנתי תחתית שבגאורגיה, בחבל לצ'חומי. הנפה גובלת מצפון בנפת לנטחי, ממערב בנפת אמברולאורי, מדרום בנפת צקאלטובו, מדרום-מערב בנפת חוני וממערב בנפת מרטווילי. הנפה מאוכלסת ב-10,387 תושבים בצפיפות אוכלוסין של כ-13,7 איש לקמ"ר. העיר צאגרי מהווה את המרכז המנהלתי של הנפה. יישוב עירוני (דאבא) נוסף בנפה הוא העיירה לָגַ'נוּרהֶסִי. כמו כן ישנם 58 כפרים. רכס חוואמלי, אבן גיר מסיב, משתרע בנפת צאגרי ונפת צקאלטובו ומהווה את קו פרשת המים בין נהר הריוני וצחניסצקאלי. נהר הריוני זורם בנפה כנסיית איסונדרי מצודת איסונדרי נהר חליצ'ורי בקרבת מאגר המים לָגַ'נוּרָה מאגר המים לָגַ'נוּרָה סכר לָגַ'נוּרָה כפר אוֹרבֶּלִי מבצר מורי מסיב חוומלי מלצ'חומי מדיה וקבצים בנושא נפת צאגרי בוויקישיתוף אתר האינטרנט הרשמי של נפת צאגרי (בגאורגית) תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה מקומית" בישראל או לקומונה בצרפת. אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge דאבא (დაბა) - יישוב עירוני קטן, עיירה. ערך זה הוא קצרמר בנושא גאוגרפיה של גאורגיה. אתם מוזמנים לתרום לוויקיפדיה ולהרחיב אותו.
בריאנה רולינס

בריאנה רולינס-מקניל (באנגלית: Briana Rollins-McNeal; נולדה ב-18 באוגוסט 1991) היא אתלטית אמריקאית. האלופה האולימפית (ריו דה ז'ניירו 2016), אלופת העולם (מוסקבה 2013) ובעלת התוצאה הרביעית בטיבה בכל הזמנים בריצת 100 מטר משוכות (12.26 שניות), 6 מאיות השנייה איטי משיא העולם של בת ארצה קנדרה הריסון (12.20 שניות). רולינס מתאמנת באוניברסיטת קלמנזון שבדרום קרוליינה בהדרכת לורנס ג'ונסון, זכתה 3 פעמים בתואר אליפות NCAA ובגביע באוורמן. באליפות ארצות הברית באתלטיקה שהיוותה את המבחנים האמריקאים לאולימפיאדת לונדון שנערכה ביוג'ין שבאורגון ב-23 ביוני 2012 סיימה רולינס במקום שישי בריצת 100 מטר משוכות בתוצאה של 12.94 שניות. בשלב חצי הגמר היא קבעה את התוצאה השנייה בטיבה בשיא אישי חדש של 12.70 שניות. באליפות המכללות שנערכה ביוג'ין שבאורגון ב-8 ביוני 2013 זכתה רולינס במדליית זהב בריצת 100 מטר משוכות בשיא מכללות חדש של 12.39 שניות. שבועיים לאחר מכן, באליפות ארצות הברית באתלטיקה שמהווה את המבחנים האמריקאים לאליפות העולם שנערכה בדה מוין שבאיווה ב-22 ביוני היא זכתה במדליית זהב בריצת 100 מטר משוכות בשיא אמריקאי חדש של 12.26 שניות, שיפור לשיא של גייל דיברס (12.33 שניות). תוצאה זו היא התוצאה המהירה בעולם ב-21 השנים האחרונות והתוצאה השלישית בטיבה בכל הזמנים. כבר בשלב המוקדמות, היא השוותה את השיא האמריקאי של דיברס (12.33 שניות). באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בריצת 100 מטר משוכות בתוצאה של 12.44 שניות, לפני סאלי פירסון מאוסטרליה (12.50 שניות) וטיפני פורטר מבריטניה (12.55 שניות). באליפות העולם באולם שהתקיימה בפורטלנד, אורגון במרץ 2016 זכתה רולינס במדליית כסף בריצת 60 מטר משוכות בתוצאה של 7.82 שניות, לפני בת ארצה ניה אלי (7.80 שניות) וטיפני פורטר (7.90 שניות). במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי 2016 ניצחה רולינס את ריצת ה-100 מטר בתוצאה של 12.34 שניות ונכללה בנבחרת ארצות הברית למשחקים האולימפיים. במשחקים האולימפיים עצמם, היא זכתה במדליית זהב בריצת 100 מטר משוכות בתוצאה של 12.48 שניות, לפני בנות ארצה ניה אלי (12.59 שניות) וקריסטי קסטלין (12.61 שניות). בינואר 2021 הושעתה רולינס על ידי התאחדות האתלטיקה הבינלאומית בחשד לשיבוש בדיקות סמים. היא הורחקה מתחרויות למשך חמש שנים. רולינס ערערה על ההחלטה. ביוני היא השתתפה במבחנים האמריקאים לאולימפיאדת טוקיו שנערכו ביוג'ין אורגון וסיימה במקום שני בריצת 100 מטר משוכות בתוצאה של 12.51 שניות. השתתפותה באולימפיאדה מותנית בתוצאות ערעורה. ריצת 60 מטר משוכות: 7.78 שניות (2013) ריצת 100 מטר משוכות: 12.26 שניות (2013) ריצת 200 מטר: 23.04 שניות (2013) מדיה וקבצים בנושא בריאנה רולינס בוויקישיתוף בריאנה רולינס, ברשת החברתית אקס (טוויטר) בריאנה רולינס, ברשת החברתית אינסטגרם בריאנה רולינס, באתר הוועד האולימפי הבין-לאומי בריאנה רולינס, באתר olympedia.org בריאנה רולינס, באתר התאחדות האתלטיקה הבין-לאומית בריאנה רולינס, באתר ליגת היהלום בריאנה רולינס, באתר נבחרת ארצות הברית באתלטיקה בריאנה רולינס באתר אוניברסיטת קלמסון (באנגלית) אליסף דעואל, עקיצה ב-12.26 שניות: סיפורה של בריאנה רולינס, באתר ynet, 29 ביוני 2013
הגברת הלבנה

הגברת הלבנה (באנגלית The White Lady) הוא ציור סלע הנמצא במרומי ההר ברנדברג בנמיביה. הציור נחשב במשך שנים לתעלומה ארכאולוגית, וכיום מוסכם כי זו היא יצירה בושמנית בת 2,000 שנה לפחות. בציור, שממדיו כ-5.5 מטר לרוחב ו-1.5 לגובה, מתוארת קבוצת אנשים בעלי גון עור כהה שבתוכם דמות אישה שגוון עורה לבן, בידה האחת קשת ובידה השנייה – גביע. כמו כן מתוארים בציור בעלי-חיים, ובהם ראמים. על פי ההסבר המקובל, הציור מציג ריקוד טקסי ו"הגברת הלבנה" היא רופאת אליל, שגופהּ אך צבוע בצבע לבן והיא מקושטת בתכשיטים. הציור נחשף לראשונה לציבור האירופי בשנת 1918 על ידי מגלה הארצות הגרמני ריינהרד מאק (Maack) (אנ'). מאק, שהתרשם מאוד מהציור המפורט, ערך רישומים שלו, יצר מהם סדרת העתקים ופרסמם באירופה. בשנת 1929 הגיעו רישומיו של מאק לידיו של האנתרופולוג והפרהיסטוריון הצרפתי אנרי בריי בעת ביקורו בקייפטאון. בריי השווה בין הציור לבין ציורי דמויות בארמון קנוסוס שבכרתים והציע שהציור נוצר בידי קבוצה שהגיעה מאזור הים התיכון. בריי היה גם הראשון שכינה את הדמות בשם "הגברת הלבנה". רק ב-1945 ביקר בריי בעצמו באתר ופרסם את התאוריה שלו על מקורותיה הים-תיכוניים של "הגברת הלבנה". התאוריה של בריי השפיעה על חוקרים שבאו אחריו והציעו תאוריות שונות על מקורות הציור, בהן ההשערה שנוצר בידי פיניקים. גם ההשערה, לפיה מתחם המבנים זימבבואה הגדולה הוקם בידי "לא-אפריקאיים", מושתתת על התאוריה של בריי. במהלך המחצית השנייה של המאה ה-20 תאוריות אלו נדחו מכל וכל, וההנחה היא כי ציור "הגברת הלבנה" נוצר בידי תושבים בושמנים, כמו ציורים רבים אחרים באזור, כגון אלה שבטוואיפלפונטיין.
מגזין בורדה

מגזין בורדה (באנגלית: Burda Style) הוא מגזין אופנה המכיל גזרות לתפירה. הירחון שייך להוברט בורדה מדיה (אנ') מיסודו של הוברט בורדה (אנ'), מו"ל מיליארדר, העוסק בשיפור היחסים בין יהודים לגרמנים. הירחון יצא לאור לראשונה בשפה הגרמנית בשנת 1950, על ידי האופנאית אן בורדה, ומאז נמכר ב-16 שפות בכ-99 מדינות. המגזין היה הירחון המערבי הראשון שיצא לאור (ב-1987) בברית המועצות. מלבד גרמנית, יצא הירחון בשפות רבות נוספות. בשנות ה-90 יצא הירחון גם בעברית. המגזין כולל מאמרים על אופנה, עיצוב ותפירה, וכולל גם דפים נפרדים המכילים גזרות ממוספרות, אותן ניתן להעתיק על בדים. את הבדים ניתן לגזור בהתאם להוראות ולתפור מהם פריטי ביגוד כמו שמלות, חולצות ומכנסיים. בנוסף, יש הוראות לרקמה, יצירת חפצי נוי לבית, צעצועי בד ועוד. אתר האינטרנט הרשמי של מגזין בורדה אתר האינטרנט הרשמי של מגזין בורדה הדס שואף, גזור ותפור: חוברות בורדה חוזרות, בעברית, באתר Xnet‏, 29 במאי 2011 מדריך שימוש בבורדה באתר אבונלי ‏Hubert Burda und Philipp Lahm: So leben sie am Tegernsee, בעיתון Merkur ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.
חג סירות הדרקון

חג סירות הדרקון, הידוע גם בשם חג דואן-וו (בפין-יין Duānwǔ Jié ובסינית 端午节), הוא חג מסורתי שנחוג בסין העממית, טאיוואן, סינגפור ומלזיה. ב-2008 הוא הוכר כחג ציבורי בסין העממית לראשונה מאז שנות הארבעים. חג סירות הדרקון הוא אחד החגים הראשים בלוח השנה הסיני. החג נחוג כל שנה ביום החמישי של החודש החמישי על פי לוח השנה הסיני, ולכן אין לו תאריך קבוע בלוח הגרגוריאני. על פי רוב יחול החג בסוף חודש יוני, אולם ב-2013, למשל, חל החג ב-12 ביוני. הפסטיבל נערך לזכר המשורר הסיני צ'ו יואן (Qu Yuan בפין-יין ובסינית 屈原), שעל פי המסורת התאבד בשנת 278 לפנה"ס, כשקפץ לנהר במחאה על השחיתות שפשתה סביב בתקופתו. תושבי המקום יצאו לחפש את גופתו שנסחפה, והשתמשו בסירות בצורת דרקון על מנת להפחיד את הדגים ולמנוע מהם לאכול את גופת המשורר. במהלך החג נהוג לבקר באגם דונג-טינג (Dòngtíng Hú בפין-יין ובסינית 洞庭湖) שבדרום מחוז חונאן, שם לפי המסורת נסחפה גופת צ'ו יואן. במהלך החג מתמלא האגם בסירות צבעוניות בצורות דרקונים ובמאות אלפי מבקרים. המאכל המזוהה ביותר עם החג הוא דזונג-דזה, מעין ממתק אורז דביק ממולא בשעועית אדומה ועטוף בעלי במבוק. חג אמצע הסתיו מדיה וקבצים בנושא חג סירות הדרקון בוויקישיתוף חג דואן-וו(הקישור אינו פעיל), באתר הרדיו הבינלאומי של סין בעברית אורז ודרקונים: פסטיבל סירות הדרקון מגיע לשוק הנמל
יואל גילינסקי

יואל גילינסקי (נולד ב-1954) הוא אמן ומרצה בכיר בבצלאל. נולד בירושלים ב-1954. בוגר המחלקה לאומנות בשנת 1978 והמחלקה לתקשורת חזותית של בצלאל בשנת 1983. החל משנת 1998 החל להרצות בבצלאל. בעבר לימד במכללות נוספות ברחבי הארץ. זכה בשני פרסים: פרס קרן שרת (פיסול) בשנת 1979 ופרס על שם הרמן שטרוק מהמחלקה לתקשורת חזותית בבצלאל בשנת 1982. 1985 - סמלים אישיים. גלריה תת-רמה, תל אביב, אוצרים: דני ואורי דותן. 1991 - נקודת מוצא פיסול. הגלריה לצילום בצלאל ירושלים, אוצר: חיים לוסקי. 1992 - חפצי פולחן אישיים. מוזיאון חיפה לאמנות, אוצר: מאיר אהרונסון. 1996 - מעשה מרכבה, הסדנא לאמנות ביבנה, אוצרת: מוניקה לביא. 2001 - מלאך חבלה. גלריה אישור זמני, תל אביב, אוצר: אדם ברוך. 2008 - אוהב מלאכים, מקום לאמנות. הרצליה, אוצרת: דפנה נאור. 2010 - ויבוא המלאך אלי. גלריה גרשטיין, תל אביב, אוצר: דוד גרשטיין. 2013 - חי, צומח, דומם. גלריית מרכז הקצה, נהריה, אוצרת: לי רמון. 1988 - בוגרי בצלאל, מוזיאון ישראל וגלריה פרקינס, ארצות הברית 1989 - דימוי עצמי, מוזיאון ישראל, הגלריה האוניברסיטאית, אוניברסיטת תל אביב 1991 - תערוכת פוסטרים בינלאומית, הסלון הבינלאומי בגרנד פאלא, פאריס 1991 - הכיסא הריק, הגלריה האוניברסיטאית לאמנות ע"ש גניה שרייבר, אוצר: מוטי עומר 1991 - ביאנלה לפיסול עין הוד, אוצר: מאיר אהרונסון 1992 - עיצוב ישראלי היום, מוזיאון מגדל דוד ירושלים 1992 - International Posters - I.T.C, N.Y 1992 - ביאנלה 2 לפיסול בעין הוד, אוצר: מאיר אהרונסון 1993 - רכישות חדשות, מוזיאון חיפה 1994 - אלילות מקומיות, מוזיאון מגדל דוד, ירושלים 1994 - ארטפוקוס, גלריה עירונית כפר סבא, אוצר: מאיר אהרונסון 1995 - חפץ אובייקט, מוזיאון הרצליה, אוצרת: דליה לוין 1997 - לוח שנה לארגון אמנסטי, הגלריה לאמנות ע"ש פולק תל אביב 1997 - חפץ, קדושה, ריטואל, ארטפוקוס, הגלריה העירונית ירושלים, אוצרת: דפנה נאור 1998 - Fine IIsraeli Art - Michael Hittelman, N.Y. 1998 - חפץ, פולחן, ריטואל, נשוויל, ארצות הברית אוצרת: דפנה נאור 2000 - יש הנולד מן האין, הגלריה העירונית רחובות, אוצרת: עדה נעמני 2005 - מיסטי-כאן, אוניברסיטת בן-גוריון, באר שבע, אוצר: חיים מאור 2008 - סימנים של אהבה, שלוחת מוזיאון הילדים חולון, אוצרת מירי בר און 2008 - מילים בגובה העיניים, הגלריה העירונית ראשון לציון אוצרת אפי גן. 2008 - דפדוף - אירוע ספרי אמן, גלריה סימן לאמנות עכשווית, אוצר: חגי שגב 2009 - יודאיקה טוויסט, בית התפוצות - ייצירת הגדה לפסח 2010 - מה המיגדר שלך, גלריה וירטואלית, WHcreation - דיוקני כמלאך בין ארץ לשמים 2010 - לחם ושושנים גלריה מנשר redesign, הגלויה הסודית - צבע טרי 3, 2012 - לחם ושושנים, צבע טרי 2013 - לחם ושושנים, צבע טרי, גלריה שטרן, מוזיאון בר דוד, גלריה מונטיפיורי. חגי שגב, הגדה נאיבית ולא כל כך נאיבית מאת יואל גילינסקי, דומוס, 2010 מדיה וקבצים בנושא יואל גילינסקי בוויקישיתוף יואל גילינסקי, באתר מרכז המידע לאמנות ישראלית, מוזיאון ישראל מידע לאספנים אודות יואל גילינסקי, באתר עסקי אמנות בצלאל, עבודותיו של יואל גילינסקי בבצלאל קטלוג עבודותיו של יואל גילינסקי באתר allrwell(הקישור אינו פעיל) סרטים של על יואל גילינסקי באתר Youtube פרופיל האמן באתר ARTISPO יצירותיו של יואל גילינסקי (אורכב 27.06.2020 בארכיון Wayback Machine) בבלוג המחלקה לתקשורת חזותית יואל גילינסקי באתר מוזיאון ישראל
גיא מלמד (1979)

גיא מלמד (נולד ב-12 בספטמבר 1979 בחיפה) הוא כדורגלן עבר ישראלי ששיחק בעמדת הבלם. מלמד החל את הקריירה במחלקת הנוער של מכבי חיפה. בשנת 1997 השתלב בקבוצה הבוגרת של מכבי חיפה ובמדיה רשם 32 הופעות בליגה וארבע הופעות בגביע אירופה למחזיקות גביע. בעונת 2000/2001 הושאל להפועל צפרירים חולון, עמה ירד לליגת המשנה. בשנת 2001 עזב מלמד את ישראל ונסע לארצות הברית כדי לשחק כדורגל וללמוד בבוסטון קולג', שם שיחק במשך ארבע שנים. בין 2002 ל-2005 הגיע ל-Big East. בסופר-דראפט בשנת 2005 נבחר מלמד על ידי קבוצת קולורדו ראפידס במקום ה-43, ובכך הפך לישראלי הראשון בליגת ה-MLS האמריקאית. לאחר סיום חוזהו במסגרת ה-MLS החליט מלמד לבקש שחרור מקבוצתו, קולורדו ראפידס, על מנת לעבור לשחק באירופה, ולבסוף עבר אימונים במועדון הסקוטי דנדי אך לא הוחתם. בשנת 2009 חזר לישראל והצטרף למועדון ספורט רוח תל אביב מליגה ג', שם שיחק שנתיים עד שפרש ממשחק פעיל בקיץ 2011. שיחק בנבחרת נוער ב' עד גיל 18 של ישראל ובנבחרת הצעירה עד גיל 21. רון עמיקם, אמריקן גיא: סיפורו של גיא מלמד, באתר nrg‏, 20 בינואר 2005 "The Israel Football Association". אורכב מ-המקור ב-2017-11-07. נבדק ב-2017-11-07. ההתאחדות לכדורגל בישראל - פרטי שחקן, באתר www.football.org.il
לורנצו אינסינייה

לורנצו אינסינייה (באיטלקית: Lorenzo Insigne; נולד ב־4 ביוני 1991 בפראטאמג'ורה) הוא כדורגלן איטלקי המשחק בעמדת הקיצוני בטורונטו ובנבחרת איטליה. אינסינייה התחיל את הקריירה שלו במחלקת הנוער של נאפולי, וב־24 בינואר 2010 ערך את הופעת הבכורה שלו בקבוצה הבוגרת של המועדון לאחר שעלה כמחליף במקומו של חרמן דניס במשחק נגד ליבורנו. לאחר כמה שבועות הושאל לקאבסה. בעונת 2010/2011 הושאל לפוג'ה ובמהרה הפך לשחקן מוביל בקבוצה, כאשר במדיה כבש 19 שערים בעונה זו. בעונה שלאחר מכן מונה מאמן פוגיה דאז זדנק זמאן למאמנה של פסקארה והחליט לקחת עמו את אינסינייה. אינסינייה היה אחד השחקנים המשמעותיים באותה עונה שבסופה העפילה פסקארה לסרייה א', ונבחר גם לשחקן העונה בסרייה ב'. בתחילת עונת 2012/2013 חזר אינסינייה לנאפולי, ובעונה זו כבש חמישה שערי ליגה. בעונת 2013/2014 כבש שלושה שערי ליגה, ובגמר הגביע האיטלקי כבש צמד שערים מול פיורנטינה והוביל את קבוצתו לזכייה בגביע. ביולי 2022 עבר לטורונטו. ב־6 באוקטובר 2011 ערך את הופעת הבכורה שלו במדי איטליה עד גיל 21, בה גם כבש בניצחון 2–7 על ליכטנשטיין. אינסינייה נכלל בסגל הנבחרת הצעירה למשחקי אליפות אירופה לנבחרות צעירות שנערכה בישראל ביוני 2013, וכבש שער אחד במשחק הראשון נגד אנגליה. ב־11 בספטמבר 2012 ערך הופעת הבכורה שלו במדי הנבחרת הבוגרת, במשחק ידידות מול נבחרת מלטה. את שער הבכורה שלו בנבחרת הבקיע ב־14 באוגוסט 2013, במשחק ידידות מול נבחרת ארגנטינה. אינסנייה נכלל בסגל הנבחרת למונדיאל 2014. ביולי 2021 זכה עם נבחרת איטליה ביורו 2020. במהלך הטורניר כבש אינסינייה שני שערים. פסקארה אליפות הסרייה ב': 2011/2012 נאפולי קופה איטליה: 2013/2014, 2019/2020 הסופר קאפ האיטלקי: 2014 נבחרת איטליה אליפות אירופה: 2020 אישיים שחקן החודש בסרייה א': מרץ 2021 עיטורים אביר במסדר ההצטיינות של הרפובליקה של איטליה: 2021 מדיה וקבצים בנושא לורנצו אינסינייה בוויקישיתוף לורנצו אינסינייה, ברשת החברתית אקס (טוויטר) לורנצו אינסינייה, ברשת החברתית אינסטגרם לורנצו אינסינייה, באתר Transfermarkt לורנצו אינסינייה, באתר Fussballdaten.de (בגרמנית) לורנצו אינסינייה, באתר Soccerway לורנצו אינסינייה, באתר BDFutbol לורנצו אינסינייה, באתר WorldFootball.net לורנצו אינסינייה, באתר National Football Teams לורנצו אינסינייה, באתר FootballDatabase.eu לורנצו אינסינייה, באתר ESPN עוזי דן, טכני, שובה עין ובועט חופשיות מהטובים בעולם. לא סתם מכנים אותו "לורנצו המפואר", באתר הארץ, 4 במרץ 2019
טופולוגיה דיפרנציאלית

טופולוגיה דיפרנציאלית הוא תחום במתמטיקה העוסק ביריעות חלקות. תחום זה נושק לגאומטריה דיפרנציאלית, אולם בשונה ממנה הוא מתמקד במבנה הגלובלי של היריעות ולא במבנה הלוקלי שלהן. לכן, בעוד שמנקודת מבטה של הגאומטריה הדיפרנציאלית אין עניין ביריעות חלקות ללא מבנה נוסף (מבחינה לוקלית כל היריעות האלה איזומורפיות ל- R n {\displaystyle \mathbb {R} ^{n}} , עבור n {\displaystyle n} כלשהו), בטופולוגיה דיפרנציאלית זה עיקר העניין, ומבנים נוספים הם בדרך כלל רק אמצעי. הרבה מהתוצאות של טופולוגיה דיפרנציאלית מספקות כלים אנליטיים לחקר של אינווריאנטים מטופולוגיה אלגברית. החלוקה לתחומים של טופולוגיה דיפרנציאלית מקבילה לזאת של גאומטריה דיפרנציאלית. קומפלקס דה-רהם – קומפלקס שרשרת המבוסס על תבניות דיפרנציאליות המחשב את הקו-ההומולוגיות (עם מקדמים ב R {\displaystyle \mathbb {R} } או C {\displaystyle \mathbb {C} } ) של היריעה. תורת מורס – תורה המאפשרת לחשב את ההומולוגיות של היריעה בהתבסס על פונקציית מורס. משפט גאוס בונה – נוסחה המקשרת בין עקמומיותו של משטח לאופיין אוילר שלו עקרון הטרנסוורסליות – עיקרון, המבוסס על הלמה של סארד, הדן בהתנהגותן של יריעות חלקות במצב כללי. עיקרון זה המאפשר להגדיר מושגים מטופולוגיה אלגברית (כמו מעלה של העתקה ואינדקס חיתוך) באמצעים של טופולוגיה דיפרנציאלית. גאומטריה דיפרנציאלית יריעה חלקה V. Guillemin, A. Pollack, Diﬀerential Topology, Englewood Cliffs, N.J. : Prentice-Hall, 1974 Michael Spivak, Calculus on Manifolds HarperCollins, 1965 Ethan Bloch, A First Course in Geometric Topology and Differential Geometry, 1996 Morris Hirsch, Differential Topology, Springer-Verlag, 1997 מדיה וקבצים בנושא טופולוגיה דיפרנציאלית בוויקישיתוף טופולוגיה דיפרנציאלית, באתר אנציקלופדיה למתמטיקה (באנגלית) טופולוגיה דיפרנציאלית, באתר MathWorld (באנגלית)